Formalitza en el llenguatge de la lògica proposicional els següents enunciats:

(1) 
Si aproves l’examen, aleshores anirem de viatge a Creixell.

(2) 
Encara que els alumnes de 2n de batxillerat corren molt, els alumnes de 1r de batxillerat gairebé els agafen.

(3)
Anirem a París si i només si comprem un bitllet de tren a París i pugem al tren.

(4)
Si telefones a la Maria, aleshores si et telefona la Lluïsa, telefona’m a mi.

(5)
Comprem pa, o comprem formatge, o comprem pernil; però no podem comprar pa, formatge i pernil.

(6)
Hem arribat tard i no hem pogut entrar al teatre; però si ens convides al teatre, hi tornarem a anar demà.

(7)
He arribat, he vist i he vençut; però si no he arribat, aleshores no he vist ni he vençut.

(8)
No és veritat que faci sol i plogui; si fa sol, no plou; i si plou, no fa sol.

(9)
Avui és divendres si i només si ahir era dijous i demà és dimecres; encara que si demà és dimecres, aleshores avui no és divendres ni ahir era dijous.

(10)
Si aproves el curs, podràs anar a la universitat; però si no aproves el curs, aleshores no podràs anar a la universitat ni podràs comprar patates fregides; perquè només podràs comprar patates fregides si aproves el curs.

(11)
Els reis d’orient no existeixen, però el pare Noel sí existeix; encara que el pare Noel existeix si i només si existeixen els reis d’orient; i si els reis d’orient existeixen, aleshores no és veritat que els reis d’orient no existeixin i el pare Noel sí existeixi.
(12)
Tinc uns mitjons vermells, però no tinc uns mitjons grocs; si tinc uns mitjons vermells, aleshores tinc unes sabates vermelles però no tinc unes sabates grogues; encara que tinc unes sabates grogues si i només si no tinc uns mitjons grocs o no tinc uns mitjons vermells.

